Шуышучы хориоидопатия

«Шуышучы» хориоидопатия — кабатлануның төрле ешлыгы  белән гадәттә ике яклы, ләкин тәңгәл булмаган зарарлану белән сирәк хроник  чир. Күбесенчә гомернең 4-6 дистәсендәге авырулар чиргә дучар була, өстәвенә  ир-атлар күбрәк дәрәҗәдә. HLA-B7 йөртү белән бәйләнеш билгеләнгән. Кайберәүләрдә  чир айлар яки еллар дәвамында актив түгел.

1.    Макуляр  өлкә җәлеп ителү өчен үзәк күрүнең бер яклы томанлану, скотома яки  метаморфопсияләр белән билгеләнә. Билгесез вакыттан соң икенче күз зарарлана, ләкин  беренче мөрәҗәгатьтән соң да еш актив булмаган симптомсыз барыш икенче күздә  дә табыла.

2.      Билгеләре

• Җиңел витреитны 50% очракта табалар, кайвакыт аз  чагылган алгы увеит билгелиләр.

• Соргылт-ак яки сары төстәге ЧТЭ һәм хориоидеяның эчке катламнары  дәрәҗәсендә актив чыганаклар (рәс. 14.56а).

• Башта чыганаклар диск тирәли барлыкка килә, аннары елансыман макула һәм  перифериягә әкренләп тарала. Кабатланучы рецидивлар формасында барыш күп  еллар дәвам итә ала. Кабатлану берничә ай ремиссиядән соң була ала.

• Кабатланулар саргылт-соры чыганаклар барлыкка килеп, булган хориоретиналь  атрофияне күрше өлкәләргә кадәр киңәйтә ала.

• Актив булмаган чыганаклар хориоидеяның атрофия өлкәләре һәм телле-телле  кырый белән ЧТЭ кебек күренә (рәс. 14.56б).

• Субретиналь фиброз һәм ХТ сирәк өзлегү санала.

3.     ФАГ актив чыганаклар ачыклый, алар башлангыч  фазада хориокапилляр перфузиясе булмау өчен гипофлюоресценция (рәс. 14.56в),  соңгы фазада үтеп чыгу өчен гиперфлюоресценция белән билгеләнә (рәс. 14.56г).

4.     ЯИА ангиограмманың барлык фазаларында актив  чыганаклар гипофлюоресценциясен ачыклый. Клиник яктан күренгән чыганаклардан  тыш аерым гиперфлюоресценция өлкәләре мөмкин, бу субклиник үзгәрешләр  күренеше була ала.

5.     ЭРГ челтәркатлауның таралган зарарлануында  патологик үзгәргән була ала.

6.     Дәвалау тулысынча эшләнеп бетмәгән, ләкин иммуносупрессорлар белән дәвамлы  терапия ремиссия чорын озынайта ала. Дәвалауның бер варианты системалы  стероидлар, азатиоприн һәм циклоспорин белән «өчләтә» терапия санала, ләкин  дәвалауны иртә башлаганда циклоспорин белән монотерапиядә җитәрлек була ала.

7.     Фараз тискәре. 50-70% очракта күрү бер яки ике күздә дә  дәвалауга карамастан кими. Күрү начарлану беренчел барыш белән макуляр өлкә  җәлеп ителү яки икенчел ХТ үсеш алу өчен килеп чыга ала. Соңгысы 25% күзәтүдә  барлыкка килә һәм бу очракларда лазерлы коагуляция, ФДТ яки триамцинолонны  интравитреаль кертү мөмкин.

 Искәрмәләр 

 Чыганаклар 


Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары